
ประกาศองค์การบริหารส่วนตำบลลิปะสะโง
เรื่อง  การรับสมัครบุคคลภายนอกเพื่อปฏิบัติงานจ้างเหมาบริการ
ประจำปีงบประมาณ 2565
*******************************

                ด้วยองค์การบริหารส่วนตำบลลิปะสะโง อำเภอหนองจิก จังหวัดปัตตานี มีความประสงค์จะรับสมัครบุคคลภายนอกเพื่อปฏิบัติงานจ้างเหมาบริการ ขององค์การบริหารส่วนตำบลลิปะสะโง ประจำปีงบประมาณ พ.ศ. 2565 จำนวน 1 ตำแหน่ง 1 อัตรา โดยมีรายละเอียด ดังนี้
1. ตำแหน่งที่รับสมัคร


     กองช่าง
1.1 พนักงานจ้างเหมาบริการ
ปฏิบัติงานในตำแหน่ง คนงาน


จำนวน 1  อัตรา
 2. คุณสมบัติของผู้ปฏิบัติงาน
                      
2.1 คุณสมบัติทั่วไปและลักษณะต้องห้ามของผู้สมัคร
                            
 1. มีสัญชาติไทย
                           
 2. มีอายุไม่ต่ำกว่า 18 ปีขึ้นไป และไม่เกิน 60 ปี (ในวันสมัคร)
                            
 3. ไม่เป็นหนี้สินล้นพ้นตัวหรือถูกศาลสั่งให้เป็นบุคคลล้มละลาย
                            
 4. ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษ สำหรับความผิดที่ได้กระทำโดยประมาทหรือความผิดลหุโทษ                 

                             
 5. ไม่เป็นคนไร้ความสามารถหรือมีจิตฟั่นเฟือนไม่สมประกอบ
                            
 6. ไม่เป็นโรคชนิดหนึ่งชนิดใดต่อไปนี้
                                
- วัณโรคในระยะแพร่กระจายเชื้อ
                                
- โรคเท้าช้างในระยะที่ปรากฏอาการเป็นที่รังเกียจแก่สังคม
                                
- โรคติดยาเสพติดให้โทษ
                                
- โรคพิษสุราเรื้อรัง
                                
- โรคติดต่อร้ายแรงหรือโรคเรื้อรังที่ปรากฏอาการเด่นชัดหรือรุนแรง และเป็นอุปสรรคต่อการปฏิบัติงานในหน้าที่ที่กำหนด
                            
 7. ไม่เป็นผู้หมกมุ่นในการพนัน และไม่เกี่ยวข้องกับยาเสพติด

                    3. คุณสมบัติเฉพาะตำแหน่ง
                         ผู้สมัครต้องมีคุณสมบัติสำหรับตำแหน่ง ตามที่ระบุไว้ในรายละเอียดเกี่ยวกับการรับสมัครฯ รายละเอียดปรากฏตาม ภาคผนวก ก. แนบท้ายประกาศนี้
4. กำหนดวัน เวลา และสถานที่รับสมัคร
    4.1  กำหนดการรับสมัครพนักงานจ้างเหมาบริการ
    ตั้งแต่วันที่ 18 - 22 เมษายน 2565 เวลา 08.30–16.30 น. ในวันและเวลาราชการ  หรือติดต่อสอบถามได้ที่เบอร์โทรศัพท์ 073 719 751 ,081 897 8104 ณ สำนักปลัด องค์การบริหารส่วนตำบลลิปะสะโง หมู่ที่ 2 ตำบลลิปะสะโง อำเภอหนองจิก จังหวัดปัตตานี 
    4.2  หลักฐานที่ผู้สมัครเข้าคัดเลือกจะต้องนำมายื่นพร้อมใบสมัคร ดังนี้
1. บัตรประจำตัวประชาชนพร้อมสำเนา                       จำนวน  1  ฉบับ
2. สำเนาทะเบียน                                                 จำนวน  1  ฉบับ
                               3. ใบรับรองแพทย์แผนปัจจุบันชั้น 1 สาขาเวชกรรม แสดงว่าไม่เป็นโรคที่ต้องห้ามตามหมวด 1 ข้อ 7 (4) แห่งระเบียบกระทรวงมหาดไทย ว่าด้วยการจ้างเหมาลูกจ้าง ของหน่วยการบริหารราชการส่วนท้องถิ่น พ.ศ.2536ซึ่งออกให้ไม่เกิน1เดือน                                     จำนวน 1 ฉบับ                
4. หลักฐานการเปลี่ยนชื่อ – ชื่อสกุล ในกรณีที่มีการเปลี่ยนแปลง  จำนวน  1  ฉบับ



5. รูปถ่ายหน้าตรงไม่สวมหมวก และไม่สวมแว่นตาดำ ขนาด 1 นิ้ว จำนวน  3  รูป 
6. สำเนาประกาศนียบัตร (วุฒิการศึกษา)                               จำนวน  1  ฉบับ
7. สำเนาหลักฐานรับรองการผ่านการเกณฑ์ทหาร (ถ้ามี)
       จำนวน  1  ฉบับ

                      
เอกสารทุกฉบับต้องรับรองว่า “ขอรับรองว่าเอกสารถ่ายจากต้นฉบับจริง” และลงชื่อกำกับ
5. ระยะเวลาจ้าง
           
    ระยะเวลาจ้างในปีงบประมาณ พ.ศ. 2565 ตั้งแต่ เดือนพฤษภาคม - กันยายน 2565
          6. การประกาศรายชื่อผู้มีสิทธิเข้ารับการคัดเลือก

   รายชื่อผู้มีสิทธิเข้ารับการคัดเลือก จะประกาศให้ทราบ ณ ที่ทำการองค์การบริหารส่วนตำบล    ลิปะสะโง ในวันที่ 25 เมษายน  2565 
       

7. วัน เวลา สถานที่คัดเลือก และวิธีการคัดเลือก
                        องค์การบริหารส่วนตำบลลิปะสะโง จะสอบคัดเลือก ทดสอบความรู้ ความสามารถ โดยใช้วิธีการสอบสัมภาษณ์ (คะแนนเต็ม 100 คะแนน) ในวันที่ 27 เมษายน 2565 ตั้งแต่เวลา 10.00 น. เป็นต้นไป ณ ห้องประชุมองค์การบริหารส่วนตำบลลิปะสะโง ตำบลลิปะสะโง อำเภอหนองจิก จังหวัดปัตตานี โดยจะทำการสอบสัมภาษณ์ตำแหน่งที่สมัครเข้ารับการเลือกสรรเพื่อพิจารณาความเหมาะสม ในด้านต่างๆ เช่น ความรู้ที่เป็นประโยชน์ต่อการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรม ความคิดริเริ่มสร้างสรรค์ และเชาว์ปัญญา การปรับตัวและมนุษย์สัมพันธ์ ตลอดจนทัศนคติ และแรงจูงใจในการทำงาน ความรู้ตามสายงานที่สมัครสอบ ทั้งนี้ อาจมีการทดสอบการปฏิบัติงาน ณ สถานที่จริง หากองค์การบริหารส่วนตำบลลิปะสะโงเห็นว่ามีความจำเป็น

8. เกณฑ์การตัดสิน และการขึ้นบัญชี
                            ผู้ที่ได้รับการคัดเลือกจะต้องเป็นผู้ที่ได้คะแนนไม่น้อยกว่าร้อยละ 60 โดยเรียงลำดับจากผู้ได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนเท่ากันให้ผู้ที่ได้รับหมายเลขประจำตัวสอบก่อนเป็นผู้อยู่ในลำดับที่สูงกว่า
                         องค์การบริหารส่วนตำบลลิปะสะโง จะขึ้นบัญชีผู้ผ่านการสัมภาษณ์ได้ไว้ไม่เกินปีงบประมาณ 2565 นับตั้งแต่วันที่ขึ้นบัญชี องค์การบริหารส่วนตำบลลิปะสะโง สามารถพิจารณาจ้างผู้ผ่านการสัมภาษณ์ที่ขึ้นบัญชีไว้ในลำดับถัดไปได้ ในกรณีที่มีผู้สละสิทธิไม่มารายงานตัว หรือลาออกภายหลัง
9. ประกาศรายชื่อผู้ที่ได้รับการคัดเลือก
                           องค์การบริหารส่วนตำบลลิปะสะโง จะประกาศรายชื่อผู้ที่ได้รับการคัดเลือกให้ทราบใน วันศุกร์ที่  29 เมษายน 2565  ณ ที่ทำการองค์การบริหารส่วนตำบลลิปะสะโง อำเภอหนองจิก จังหวัดปัตตานี                                  
10. การจัดทำสัญญาจ้างผู้ผ่านการคัดเลือก


      10.1  ผู้ผ่านการคัดเลือก จะได้รับการจ้างให้เป็นพนักงานจ้างเหมาบริการขององค์การบริหารส่วนตำบลลิปะสะโง ตามลำดับที่ในบัญชีรายชื่อผู้ผ่านการสรรหาและคัดเลือก


      10.2  องค์การบริหารส่วนตำบลลิปะสะโง จะทำสัญญาจ้างตามตำแหน่งที่ผ่านการสรรหาและคัดเลือก โดยผู้ผ่านการคัดเลือกจะต้องทำสัญญาตามที่องค์การบริหารส่วนตำบลลิปะสะโงกำหนด


      10.3  ผู้ที่ได้รับการจ้าง หากมีวุฒิการศึกษาสูงกว่าที่กำหนดไว้ตามประกาศนี้ จะมาใช้เรียกร้องสิทธิใด ๆ เพื่อประโยชน์ของตนเองมิได้

      10.4 ผู้ผ่านการคัดเลือก จะเรียกมาทำสัญญาจ้างกับองค์การบริหารส่วนตำบลลิปะสะโง ภายในวันพฤหัสบดี ที่  5  พฤษภาคม 2565 

                   

 

      จึงประกาศมาให้ทราบโดยทั่วกัน
      ประกาศ  ณ  วันที่  5  เดือน เมษายน   พ.ศ.  2565
( นายฉัตรชัย  เจะปอ )

นายกองค์การบริหารส่วนตำบลลิปะสะโง
ภาคผนวก  ก
แนบท้ายประกาศฯ  ลงวันที่  5  เดือน  เมษายน   พ.ศ. 2565
“ลักษณะงานที่ปฏิบัติ  คุณสมบัติเฉพาะสำหรับตำแหน่ง  และอัตราค่าจ้าง”

**************************************************
ชื่อตำแหน่ง

คนงาน (จำนวน 1 อัตรา)
ตำแหน่งประเภท

พนักงานจ้างเหมาบริการ 
สังกัด


กองช่าง องค์การบริหารส่วนตำบลลิปะสะโง
ระยะเวลาการจ้าง
1 ปี
หน้าที่ความรับผิดชอบ
ปฏิบัติงานเกี่ยวกับงานใช้แรงงานทั่วไป ภายใต้การควบคุมดูแลของหัวหน้าผู้รับผิดชอบ หรือตามคำสั่ง และปฏิบัติหน้าที่อื่นๆ ตามที่ได้รับมอบหมาย 
ลักษณะงานที่ปฏิบัติ
เป็นผู้ปฏิบัติงานใช้แรงงานทั่วไป โดยไม่จำเป็นต้นองอาศัยความรู้ตามหลักวิชาการ  และปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง
1. ไม่จำกัดวุฒิการศึกษา
2.  มีความสามารถด้านงานดูแลสวนจะพิจารณาเป็นพิเศษ

อัตราค่าจ้าง   
 ให้ได้รับอัตราค่าจ้างเหมารายเดือน ๆ ละ  5,000 .-  บาท



**************************************************

                   
 

